شەفەق نیوز/ سەرچەوەیگ ناوخوەیی، ئمڕوو سێشەممە، خەوەردا لە سزیان دوو ماشین لەبان ری هەولێر و دهۆک، لەوەر بەدی کوالێتی بەنزین.
سەرچەوەگە ئەرا ئاژانس شەفەق نیوز وت: یەکەم ماشینەگە لەوەر بەدی ئەو بەنزینە هات ک وەکاری هاوریاگە سزیا، و سزیان دویەم ماشینەگە چوینکە نزیک لە یەکەم ماشینەگە بوی.
وتیش: هەردوگ رانندەگە توەنستن وەرجە رەسین تیمەیل وەرگری شارستانی ئاگر ماشینەیل کپەو بکەن، وتیش: رویداوەگە تەنیا زەرەد وە ماشینەیل رەسان.
وەرجەیە، دەسەی وزە و سامانەیل سرووشتی لە پەرلەمان کوردستان، باس ئەو سوتەمەنیە کرد ک لە هەرێم وەکاری تیەێد ک کوالێتی فرە بەدە، و وەشیوەی رخبەریگ دروسی کریەێد، ک بوودە هووکار بڵاوبوین بیماریەیل.
هەمیشە دەسەڵاتەیل هەولێر سزای بەسیان ئەو بەنزینخانەیلە دەن ک بەنزین بەد لەناویان فرووشیەێد.
